แบงก์ไทยยังไปได้ในเขมร
ธปท.ชี้สถานการณ์ไทยปะทะกัมพูชา ไม่กระทบการทำธุรกิจของสาขาธนาคารพาณิชย์ไทยในกัมพูชาและการดำเนินธุรกิจธนาคารทั้งระบบ
10 ก.พ. 2554

ธปท.ชี้สถานการณ์ไทยปะทะกัมพูชา ไม่กระทบการทำธุรกิจของสาขาธนาคารพาณิชย์ไทยในกัมพูชาและการดำเนินธุรกิจธนาคารทั้งระบบ 
น.ส.นวพร มหารักขกะ ผู้อำนวยการอาวุโส ฝ่ายกลยุทธ์สถาบันการเงิน ธนาคารแห่งประเทศไทย(ธปท.) กล่าวว่า สถานการณ์ปะทะกันระหว่างไทยกับกัมพูชาตามแนวชายแดนขณะนี้ไม่น่าจะส่งผลกระทบต่อการดำเนินธุรกิจของระบบธนาคารพาณิชย์ และไม่น่าจะมีผลกระทบกับสาขาของธนาคารไทยที่ตั้งอยู่ในประเทศกัมพูชาประมาณ 23- สาขา เพราะขณะนี้ก็ยังไม่ได้รับรายงานผลกระทบอะไร แต่ในเรื่องนี้ธปท.ยังต้องติดตามดูอย่างต่อเนื่อง 
“เรื่องสถานการณ์ปะทะกันตอนนี้ไม่น่าจะส่งผลกระทบต่อธุรกิจแบงก์ เพราะตอนนี้ก็ยังไม่มีอะไร อีกอย่างตัวที่จะกระทบธุรกิจธนาคารพาณิชย์จริงๆน่าจะเป็นผลของปัจจัยในประเทศมากกว่า ไม่น่าจะกระทบจากปัจจัยในต่างประเทศ หรือถึงจะกระทบบ้างก็คงมีสัดส่วนที่น้อยมาก” น.ส.นวพรกล่าว